Віктар Понта

Віктар Понта (; нар. 20 верасня 1972) — румынскі дзяржаўны і палітычны дзеяч. Кіраўнік урада Румыніі з 2012 па 2015 гады.

 Біяграфія 
Нарадзіўся 20 верасня 1972 года ў Бухарэсце.

Скончыў юрыдычны факультэт Бухарэсцкага ўніверсітэта ў 1995 годзе. З 1995 па 1998 год працаваў пракурорам у першым адміністрацыйным сектары Бухарэста. З 1998 па 2000 год з’яўляўся пракурорам у Вярхоўным Судзе Румыніі, займаючыся пытаннямі барацьбы з карупцыяй.

 Палітычная дзейнасць 
У 2004 годзе абраны ў Палату дэпутатаў ад жудзеца Горж, у 2008 годзе быў пераабраны. З 2006 віцэ-старшыня пастаяннага бюро палаты дэпутатаў парламента Румыніі. З 22 снежня 2008 года па 1 кастрычніка 2009 года з’яўляўся міністрам па сувязях з парламентам ва ўрадзе Эміля Бока.

Старшыня Сацыял-дэмакратычнай партыі Румыніі з лютага 2010 года (віцэ-старшыня з 2003). У сакавіку 2011 года Понта абвінаваціў прэзідэнта краіны Траяна Бэсеску ў здрадзе інтарэсаў краіны пасля таго, як у 2004 годзе Бэсеску дапамог пазбугнуць адказнасці амерыканскаму пехацінцу, які стаў віноўнікам гібелі вядомага румынскага рок-музыканта Тэафіла ПетэраЛідар румынскай апазіцыі абвінаваціў прэзідэнта ў здрадзе інтарэсаў краіны | Рэпарцёр Запарожжа. Крыху пазней ён абвясціў Бэсеску і венгерскага прэм’ер-міністра Віктара Орбана ворагамі Румыніі пасля заяў наконт Трансільваніі і правоў венграў у РумынііРумынская оппозиция: Орбан и Бэсеску работают против Румынии в одной связке — Новости России — ИА REGNUM.

27 красавіка 2012 года быў высунуты на пасаду прэм’ер-міністра Румыніі прэзідэнтам Траянам БэсескуПрезидент Румынии выдвинул на пост премьер-министра страны лидера оппозиции // — Газета.Ru, 27 апреля 2012. 7 мая 2012 года быў зацверджаны на пасадзе прэм’ер-міністра РумынііПарламент Румыніі выказаў давер новаму ўраду краіны // 7 мая 2012.

21 снежня 2012 года падчас парламенцкіх выбараў, які прайшлі ў краіне, перазацверджаны на пасадзе прэм’ер-міністра.

31 ліпеня 2014 гады афіцыйна высунуты кандыдатам у прэзідэнты Румыніі ад Сацыял-дэмакратычнай партыі на наступных выбарахПрэм’ер Румыніі Віктар Понта афіцыйна высунуць кандыдатам на пасаду прэзідэнта . У другім туры, які рушыў 16 лістапада, саступіў свайму суперніку Клаусу Ёханісу.

 Навуковая дзейнасць 
У 2000 годзе атрымаў ступень магістра ў вобласці міжнароднага крымінальнага права ў Катанійскім універсітэце, у 2002 годзе — Нацыянальным універсітэце абароны, у 2003 годзе — ступень доктара крымінальнага права ў Бухарэсцкім універсітэце. З’яўляецца аўтарам некалькіх кніг у сваёй вобласці, у тым ліку пра Міжнародны крымінальны суд.

У маі 2012 года часопіс Nature апублікаваў артыкул, у якім абвінаваціў Понту ў плагіяце — выкарыстанні ў доктарскай дысертацыі прац іншых навукоўцаў без неабходных спасылак на іх. Вышэйшая атэстацыйная камісія Румыніі і Камісія па этыцы Бухарэсцкага ўніверсітэта пацвердзілі наяўнасць плагіяту, аднак сам Понта гэта адмаўляе. Некалькі сотняў даследчыкаў і грамадскіх дзеячаў у звароце да міністра адукацыі Кацярыны Андранеску запатрабавалі пазбавіць прэм’ер-міністра навуковай ступені.

 Сям’я 
Віктар Понта жанаты другім шлюбам на Дачыяне Сырбу, румынскім еўрапарламентарыі ад Сацыял-дэмакратычнай партыі. Мае сына ад першага шлюбу.

 Факты 
 Доўгі час Понта з’яўляўся адным з самых маладых дзеючых кіраўнікоў дзяржаў свету.

 Спасылкі 
 Віктар Понта зноў стаў прэм’ер-міністрам Румыніі 

Катэгорыя:Кандыдаты ў прэзідэнты Румыніі
Катэгорыя:Дэпутаты Палаты дэпутатаў Румыніі
Катэгорыя:Міністры Румыніі
Катэгорыя:Прэм’ер-міністры Румыніі
Катэгорыя:Юрысты Румыніі